પાકિસ્તાનના ઓપનર સમી અસલમ અને અઝહર અલીએ શાનદાર શરૂઆત કરતાં પહેલી વિકેટની ભાગીદારીમાં ૨૧૫ રન જોડ્યા હતા. આ પાકિસ્તાન તરફથી સૌથી મોટી ઓપનિંગ ભાગીદારી છે. આ પહેલાં અહમદ શહજાદ અને મહંમદ હફીઝે ન્યૂઝીલેન્ડ વિરુદ્ધ ૨૦૧૪માં અબુધાબીમાં ૧૭૮ રનની ભાગીદારી નોંધાવી હતી. સમી અસલમ ફક્ત ૧૦ રનથી તેની સદી ચૂકી ગયો હતો અને રોસ્ટન ચેસનો શિકાર બન્યો તો. ત્યાર બાદ ૧૧મી સદી ફટકારનારા અઝહર અને અસદ બીજી વિકેટ માટે ૬૪ રન જોડી ચૂક્યા છે. પ્રથમ દિવસની રમતના અંતે પાકિસ્તાને એક વિકેટે ૨૭૯ રન બનાવી મજબૂત સ્થિતિ પ્રાપ્ત કરી લીધી છે.